b'\n_START_ARTICLE_\nCerkev sv. Kri\xc5\xbea, Marezige\n_START_SECTION_\nZgodovina\n_START_PARAGRAPH_\nPoznosrednjeve\xc5\xa1ka cerkvena stavba izvira iz predhodne cerkve na tem mestu, ki je bila morda zgrajena \xc5\xbee v 9. stoletju, kar pri\xc4\x8dajo nekateri arhitektonski elementi prvotno gotskega prezbiterija._NEWLINE_Koprski \xc5\xa1kof Paolo Naldini je v svojem Cerkvenem krajepisu iz leta 1700 zapisal, da je cerkveno ladjo tedaj krasilo kar pet oltarjev, oboki kapele z glavnim oltarjem, na katerem je bila podoba kri\xc5\xbeanega, so bili iz kamna, kapela pa je isto\xc4\x8dasno slu\xc5\xbeila kot prezbiterij. Cerkev je bila predelana in barokizirana leta 1756. Notranj\xc5\xa1\xc4\x8dino je leta 1932 poslikal koprski slikar Emergildo de Troy, krasita pa jo kamnita kustodija iz \xc4\x8dasa baro\xc4\x8dne prezidave in lesena pri\xc5\xbenica.\n_START_SECTION_\nOrgle\n_START_PARAGRAPH_\nSedanje cerkvene orgle, ki so nadomestile najstarej\xc5\xa1e Callidove orgle na Slovenskem iz leta 1769, so delo orglarske delavnice Antona \xc5\xa0krabla, leta 2006 jih je posvetil koprski \xc5\xa1kof Jurij Bizjak.\n_START_SECTION_\nZvonik\n_START_PARAGRAPH_\nOd cerkve lo\xc4\x8deni zvonik je bil zgrajen 1870, ko so tudi cerkev raz\xc5\xa1irili in ji dozidali pevsko emporo. Zadnja prenova zvonika je bila opravljena leta 2017.\n_START_SECTION_\nZvonovi\n_START_PARAGRAPH_\nO zvonovih na zvoniku ni podatkov, zvonenje \xc5\xa1e ni elektrificirano.'